title: Clovis Dardentor (suterot)
text: Marcel Lornans is Jean Taconnat kosayikye vane Jazaira va int kototad, xialason va viltera va boniasa ervolia. Moe mila tota, Désirandelle kurenikeem tis avinkaf glastedik tir, do Agathocle kazokevese va Louise Elissane direfa aguntanikya ko Oran. Clovis Dardentor savsafe rabikye ke Perpignan dere tir, i axigik digis va tufacka. Nafa skedara wal bantan is toloye yikye zo layed. Ba artlapira, Dardentor va Marcel is Jean pu Elissane yasa atoer. Louise gan mempera ke Marcel ika aguntanye kalion zo levrotir. Tire Agathocle tir vodiskafe gu kotcoba don durimuca.